
    REPUBLIKA HRVATSKA
OSJEČKO-BARANJSKA ŽUPANIJA
           OPĆINA POPOVAC

KLASA:  363-06/26-01/8
URBROJ: 2158-32-02-26-1
Popovac, 16. ožujka 2026.

Na temelju članka 12. Zakona o zaštiti od svjetlosnog onečišćenja („Narodne novine“ 14/2019), te članka 11. Zakona o pravu na pristup informacijama pročišćeni tekst zakona („Narodne novine“ 25/13, 85/15 i 69/22), dana 16.03.2026. godine, objavljuje	

SAVJETOVANJE SA ZAINTERESIRANOM JAVNOŠĆU
Nacrt Plana javne rasvjete Općine Popovac 
Savjetovanje traje od 16.03.2026. do 15.04.2026.


Pozivamo predstavnike zainteresirane javnosti da najkasnije do 15. travnja 2026. godine dostave svoje prijedloge, komentare i primjedbe na predloženi Nacrt prijedloga Plana javne rasvjete Općine Popovac putem pošte ili osobno na adresu Jedinstveni upravni odjel Općine Popovac, Vladimira Nazora 32., 31303 Popovac ili slanjem emaila na adresu popovac@popovac.hr. 

Prijedlozi, komentari i primjedbe na predloženi Nacrt dostavljaju se isključivo na  obrascu za savjetovanje sa zainteresiranom javnošću kojeg možete preuzeti na internet stranicama Općine Popovac. 

Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela prijedloga akta/dokumenta na kojeg se odnose, te biti dostavljeni u gore navedenom roku. 

Po završetku savjetovanja, svi pristigli prijedlozi bit će javno dostupni na internetskoj stranici Općine Popovac. Ukoliko ne želite da Vaš prijedlog bude javno objavljen, molimo da to jasno istaknete pri slanju prijedloga. 

Nacrt prijedloga Plana javne rasvjete Općine Popovac objavljen je u elektronskom obliku na internet stranici Općine Popovac – www.popovac.hr.

Nacrt prijedloga Plana javne rasvjete Općine Popovac predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Odluke. 

Tekst ove objave objavit će se na web stranici Općine Popovac – www.popovac.hr u  rubrici „Savjetovanje sa javnošću“ i na Oglasnoj ploči Općine Popovac. 

Po provedenom savjetovanju izradit će se izvješće o provedenom savjetovanju.

								               OPĆINA POPOVAC

